Shotlandiya ayollar Premier-ligasi
Shotlandiya ayollar Premier-ligasi (qisqartma holida baʼzi manbalarda SWPL koʻrinishida ham uchraydi) Shotlandiyadagi ayollar futbolidagi eng yuqori darajadagi liga musobaqasidir. Shotlandiya ayollar Premier-ligasining ikkita diviziyasi bor: (SWPL 1| 1-diviziya) va SWPL 2|2-diviziya). Diviziyalardagi jamoalar soniga toʻxtalsa, (2022—2023-yilgi mavsumda) SWPL 1da 12 ta va SWPL 2da sakkizta klub ishtirok etayotgan edi. Shotlandiya ayollar Premier-ligasida Glasgow City jamoasi 15 marta liga chempionligini qoʻlga kiritgan (shu jumladan, 2007-yildan 2021-yilgacha ketma-ket 14 marta). Shotlandiya ayollar Premier-ligasi 1-diviziyasi chempioni va ikkinchi oʻrin egalari UEFA Ayollar Chempionlar Ligasiga yoʻllanma olishadi. 2002-yildan boshlab Shotlandiya ayollar Premier-ligasi Shotlandiya ayollar futboli federatsiyasi tomonidan boshqariladi. Biroq keyinchalik Shotlandiya ayollar Premier-ligasi boshqaruvi 2007-yilda Shotlandiya Futbol Assotsiatsiyasi, 2022-yilda Shotlandiya Professional Futbol Ligasiga oʻtgan. Shotlandiya ayollar Premier-ligasi 2009-yildan 2020-yilgacha yoz-mavsum formatida (aprel oyidan oktabr oyigacha) oʻtkazilgan.